Բայց անհնար է չտեսնելու տալ ակնհայտը։ Ինչպես անհնար է նաեւ չնկատել, որ հենց պետության ղեկավարի պահանջկոտ ու նախանձախնդիր մոտեցման շնորհիվ հաջողվեց էական տեղաշարժ արձանագրել աղետի գոտում, եւ այն դուրս բերել անհուսության ձանձիրից։ Ավելին՝ շինարարական ակտիվությանը հաջորդեց տնտեսական աշխուժացումը։ Կոնկրետ Գյումրիում, օրինակ, որոշ աշխուժություն սկսեցին դրսեւորել գործարաններ, որոնք գրեթե մոռացվել էին, սկսած գարեջրի գործարանից, վերջացրած՝ գուլպայի ֆաբրիկայով ու քարմշակ հաստոցների արտադրությամբ։ Ու նաեւ նման հիմքեր ապահովելն էր, որ թույլ տվեց արդեն ավելի մեծ ընդգրկման մտահղացումներ իրագործել, ինչպես, օրինակ, այս տարի գործարկված շաքարի արտադրության ձեռնարկությունն է։